Spákonan: Treystir á guð og lukkuna

Vinnutími hennar er óreglulegur, hún þarf oft að vinna á nóttunni, hefur enga sjúkratryggingu, fær ekki launað sumarfrí og

þaðan af síður veikindaleyfi. Og þegar hún á 25 ára starfsafmæli á þessu ári mun enginn afhenda henni gullúr og þakka henni tryggðina við starfið. En Sirrý er sátt. Þetta er starf sem hún valdi sjálf að gera að aðalstarfi sínu fyrir aldar fjórðungi. Sirrý er spá kona. Hún tekur á móti okkur í klædd svörtum fatnaði frá toppi til táar. Um háls hennar hangir leður poki með silfurmerki og hún upp lýsir að þessi poki innihaldi sjö orkusteina og sé hluti af vinnufatnaðinum. Það er þó ekki pokinn sem vekur mesta athygli. Ekki heldur sítt, biksvart hárið né langar neglurnar. Það eru pinnahælarnir á skónum hennar. Glæsilegir ballskór, ætlaðir fyrir sporin

sem hún tekur þegar hún sækir kaffi í bolla eða nær í silfur skartgripina sem hún flyturinn og selur. Sirrý segist hafa fengið spádóms hæfileikann í vöggugjöf, enda komin af afar næmu fólki og ber þar kannski helst að nefna læknamiðilinn Einar á Einarsstöðum. Hún segir hæfileikann fyrst hafa birst í berdreymi: „„Það var mitt happ að alast upp hjá móðurforeldrum mín um. Afi, sem var sjálfur afskaplega næmur maður, las í draumana mína og sýndi mér hvernig þeir rættust hver á fætur öðrum.“

BOLLARNIR HJÁ BÆJARÚTGERÐINNI

Það var svo í Bæjarútgerð Reykjavíkur sem Sirrý spáði í fyrsta sinn. Hún segist hafa verið afskaplega feiminn unglingur og lítið fyrir að láta á sér bera, en þegar það sem hún sá í kaffibollunum í mötuneyti Bæjarútgerðarinnar fór að koma fram hjá stelpunum, sættu þær lagi og komu heim til hennar. „ Fyrsta alvöru spádóminn minn í spilum flutti ég fyrir vinkonur mínar þegar ég gekk með fyrsta barnið mitt en þær voru á leið á ball í Hlégarði. Í spilun um sá ég svosem ekki mikið fjör á ballinu sjálfu, en þeim mun meira á heimleiðinni. Þetta var furðulegur spádómur sem þær höfðu ekki mikla trú á að myndi rætast, en þegar gerði kolvitlaust veður á heim leiðinni og rútan varð föst, þá fyrst hófst fjörið!“ Sirrý vann síðar í fatahreinsuninni Úðafossi en ásóknin í spádóma jókst og hún tók að sér að spá fyrir fólki á kvöldin og um helgar. Árið 1981 gerði hún sér grein fyrir að hún varð að velja milli starfanna

tveggja: „Frá þeim tíma hef ég haft lífsviðurværi mitt af því að spá fyrir fólki,“ segir hún. „Í mörg ár tók ég ekkert gjald fyrir spádómana, annað en að ég bauð fólki að borga í kaffisjóð – enda mikið drukkið af kaffi þegar dvalið er hjá spákonu!“ segir hún hlæjandi. Sjálf segist hún byrja vinnudaginn á kaffi og sígarettu – en sjaldnast getur hún notið þess að hlusta á morgunútvarp á meðan: „Síminn hringir linnulaust,“ segir hún og bendir á annan tveggja síma sem liggja á borðinu. „ Þessi er „Símatorg“ segir hún til útskýringar. „Fólk hringir í þetta númer, 908 6116, allan sólarhringinn og ég hef verið vakin um miðjar nætur til að lesa í spilin.“ Henni finnst ekkert ónæði af slíku og ítrekar að þetta sé það sem hún hafi valið sér sjálf: „Ástæður þess að fólk hringir um miðjar nætur eru margvíslegar. Margir eru með áhyggjur af veikindum náinna ættingja og vina og langar að vita hvort ég sjái hvað gerist næst, aðrir hafa áhyggjur af atvinnu og/eða fjármálum og öðru í þeim dúr. Hinsvegar hef ég verið blessunarlega laus við áreiti drukkins fólks, enda er dýrt að hringja í símalínur af þessu tagi. Ég er svo samviskusöm að ég byrja að draga spilin um leið og ég heyri í fólkinu; ég er ekki að blaðra í langan tíma um ekki neitt til að græða peninga. Fólk sem býr úti á landi og hefur ekki tök á að koma til mín nýtir sér Símatorgið.“

Á STÓRAN HLUT Í STÓRFYRIRTÆKJUM

Sirrý segir viðskiptavinahóp sinn stóran og tryggan:

„Hann samanstendur af körlum og konum á öllum aldri. Það er mikill misskilningur að karlmenn vilji eitthvað síður en konur láta spá fyrir sér. Mjög margir karlmenn leita til mín áður en þeir fara út í fjárfestingar eða vegna atvinnu- eða fjármála og ég segi oft í gamni að ég eigi ótrúlega stóran hlut í mörgum íslenskum stórfyrirtækjum!“ segir hún brosandi. „Svo eru auðvitað alltaf einhverjir að leita að ástinni. Ekki aðeins ungar stúlkur heldur líka fólk á tímamótum. Hjónaskilnaðir eru tíðir og fólk missir maka sinn og langar að vita hvort það eigi eftir að eiga samleið með einhverjum öðrum. Aðrir koma fyrir forvitni sakir; eru kannski ekki að leita svara við ákveðnum spurningum en spyrja þá gjarnan um börn sín og barnabörn. Ég segi fólki frá öllu sem ég sé, enda fylgir farangur hverri manneskju.“

Verð hjá spákonum er afar misjafnt og Sirrý segir þær miskunnarlaust „njósna“ hver um aðra: „Ég hef meira að segja fengið símtal frá spákonu sem húðskammaði mig fyrir að vera alltof ódýr!“ segir hún og skellihlær. „Ég spurði hana nú bara síðan hvenær við værum saman í félagi, það hlyti hver og ein að ráða sjálf hvaða gjald hún setti upp.“ -Það hefur þá semsagt aldrei komið til tals að stofna slíkt félag, félag íslenskra spákvenna ...?

„Nei, það gengi aldrei,“ segir hún. „Hér ríkir svo mikil samkeppni að við gætum aldrei komið okkur saman um neitt! Í Danmörku er hins vegar starfandi slíkt félag. Þar þurfa spákonur og spámenn að sanna sig áður en þau fá inngöngu í félagið.“

-Hvað með skatta? „Ég borga fullan skatt af mínum tekjum sem koma gegnum Símatorgið,“ segir hún. „Hins vegar hef ég auðvitað engar tryggingar, hef aldrei fengið sumarleyfi, aðeins tvisvar á ævinni farið til útlanda og hef ekkert atvinnuöryggi annað en það að á meðan spádómarnir rætast hef ég örugga vinnu. Ég treysti bara á Guð og lukkuna ...“

Þeir sem eru forvitnir um framtíð sína geta annaðhvort hringt í spásímann 908 6116 eða pantað einkatíma í síma 823 6393.